సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఐసీసీకి కూడా డక్వర్త్-లూయిస్ అర్థంకాదు: ధోనీ
ఇంగ్లండ్‌లో జరుగుతున్న ఐసీసీ ఛాంపియన్స్ ట్రోఫీకి వరణుడు పెద్ద అడ్డంకిగా మారుతున్నాడు.
TNN | Updated:
Jun 7, 2017, 05:12PM IST
ఇంగ్లండ్&zwnj;లో జరుగుతున్న ఐసీసీ ఛాంపియన్స్ ట్రోఫీకి వరణుడు పెద్ద అడ్డంకిగా మారుతున్నాడు. రిజర్వ్ డే లేకపోవడంతో వర్షార్పణం అవుతున్న మ్యాచుల్లో డక్వర్త్-లూయిస్ పద్ధతి ద్వారా విజేతలను నిర్ణయిస్తున్నారు. ఇప్పుడిది ఐసీసీకి పెద్ద తలనొప్పిగా మారింది. ఈ పద్ధతిపై క్రికెట్ అభిమానుల నుంచి తీవ్ర విమర్శలు వస్తున్నాయి. ఈ విమర్శలతో సతమతమవుతున్న ఐసీసీకి తాజాగా మహేంద్ర సింగ్ ధోనీ చురకలు అంటించాడు.
విరాట్ కోహ్లి ఫౌండేషన్ సోమవారం నిర్వహించిన ఓ ఛారిటీ కార్యక్రమంలో టీం ఇండియా సభ్యులు పాల్గొన్నారు. వీళ్లలో మాజీ కెప్టెన్ ఎం.ఎస్.ధోనీ కూడా ఉన్నాడు. ఈ సందర్భంగా ఏర్పాటుచేసిన మీడియా సమావేశంలో ఒక రిపోర్టర్ ధోనీకి ఓ ప్రశ్నను సందించారు. &lsquo;డక్వర్త్-లూయిస్ పద్ధతి గురించి కొంచె అర్థమయ్యేలా చెప్పండి&rsquo; అని అడగ్గానే.. ధోనీ అస్సలు తడుముకోకుండా తనదైన శైలిలో చమత్కరించాడు. &lsquo;ఐసీసీకి కూడా ఈ పద్ధతి అర్థమవుతుందని నేననుకోవడంలేదు&rsquo; అని నవ్వుతూ సమాధానం ఇచ్చాడు.
అలాగే అంతర్జాతీయ క్రికెట్&zwnj;లో మిమ్మల్ని బాగా ఇబ్బంది పెట్టిన బౌలర్ ఎవరని మరో రిపోర్టర్ అడిగిన ప్రశ్నకు కూడా ధోనీ జవాబిచ్చాడు. &lsquo;ఫాస్ట్ బౌలర్లను ఎదర్కోవడం కొంచెం కష్టం. ఇప్పటికీ నాకు క్లిష్టమైన బౌలర్ షోయబ్ అక్తరే. అతను చాలా వేగంగా బంతులను సందించగలడు, యార్కర్లు వేయగలడు, బౌన్సర్లతో భయపెట్టగలడు&rsquo; అని ధోనీ చెప్పాడు.